Document ID: 31992D0005

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1991 σχετικά με την έγκριση του προγράμματος για την εξάλειψη της ενζωοτικής λεύκωσης των βοοειδών που υπέβαλε η Ομοσπονδιακή Δημοκρατία της Γερμανίας για τον καθορισμό του επιπέδου της κοινοτικής χρηματοδοτικής συνεισφοράς (Το κείμενο στη γερμανική γλώσσα είναι το μόνο αυθεντικό) (92/5/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε από την απόφαση 91/133/ΕΟΚ (2), και ιδίως το άρθρο 24,
Εκτιμώντας:
ότι με επιστολές της 11ης Οκτωβρίου 1990, της 15ης Μαρτίου 1991 και της 23ης Σεπτεμβρίου 1991, η Γερμανία υπέβαλε σχέδιο διετούς προγράμματος για την εξάλειψη της ενζωοτικής λεύκωσης των βοοειδών-
ότι, μετά την εξέταση του προγράμματος, διαπιστώθηκε ότι ανταποκρίνεται σε όλα τα κοινοτικά κριτήρια όσον αφορά την εξάλειψη της ασθένειας, σύμφωνα με την απόφαση 90/638/ΕΟΚ του Συμβουλίου της 27ης Νοεμβρίου 1990 για τη θέσπιση των κοινοτικών κριτηρίων για την εξάλειψη και τον έλεγχο ορισμένων ασθενειών των ζώων (3)-
ότι η κοινοτική χρηματοδοτική συνεισφορά χορηγείται υπό την προϋπόθεση ότι πληρούνται οι ανωτέρω όροι και ότι οι αρχές θα παράσχουν όλες τις απαραίτητες πληροφορίες σύμφωνα με το άρθρο 24 παράγραφος 8 της απόφασης 90/424/ΕΟΚ- ότι το ποσοστό της κοινοτικής χρηματοδοτικής συμμετοχής πρέπει να καθορισθεί στο 50 % των δαπανών αποζημίωσης των κατόχων για τη σφαγή των ζώων λόγω ενζωοτικής λεύκανσης των βοοειδών-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται για περίοδο δύο ετών το πρόγραμμα για την εξάλειψη της ενζωοτικής λεύκωσης των βοοειδών που υπέβαλε η Γερμανία.
Άρθρο 2
Η Γερμανία θέτει σε ισχύ τους νόμους, κανονισμούς και διοικητικές διατάξεις για την εφαρμογή του προγράμματος που αναφέρεται στο άρθρο 1 την 1η Οκτωβρίου 1991.
Άρθρο 3
Το ποσοστό της χρηματοδοτικής συμμετοχής της Κοινότητας καθορίζεται στο 50 % των δαπανών για τη διενέργεια δοκιμασιών και των δαπανών που πραγματοποιεί η Γερμανία για την αποζημίωση των κατόχων για τη σφαγή βοοειδών λόγω της ενζωοτικής λεύκωσης των βοοειδών.
Άρθρο 4
Η χρηματοδοτική συνεισφορά της Κοινότητας θα χορηγηθεί μετά την υποβολή των δικαιολογητικών εγγράφων.
Άρθρο 5
Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 3 Δεκεμβρίου 1991.

Labels: 18
19
6